Ir-Regolament tal-Kummissjoni (KEE) Nru 569/87
tas-26 ta’ Frar 1987
li jemenda r-Regolament (KEE) Nru 3143/85 dwar il-bejgħ bi prezz imnaqqas ta’ butir ta’ l-intervent maħsub għall-konsum dirett fil-forma ta’ butir konċentrat
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 804/68 tas-27 ta’ Ġunju 1968 dwar l-organizzazzjoni komuni fis-suq tal-ħalib u l-prodotti tal-ħalib [1], kif l-aħħar emendat bir-Regolament (KEE) Nru 231/87 [2], u b’mod partikolari l-Artikolu 6(7) tiegħu,
Billi l-Artikolu 5 tar-Regolament tal-Kummissjoni (KEE) Nru 3143/85 [3], kif l-aħħar emendat bir-Regolament (KEE) Nru 3157/86 [4], jispeċifika l-kompożizzjoni u d-deskrizzjoni tal-butir konċentrat biex jagħżlu minn kull tip ieħor ta’ butir; billi fid-dawl ta’l-esperjenza miksuba, huwa ta’ min jipprovdi, fil-każ tal-verzjoni Franċiża tax-xorta ta’ frażijiet li għandhom jintużaw fuq il-pakketti tal-butir konċentrat, xorta oħra ta’ frażijiet addizzjonali ta’ kliem li x’aktarx ikunu jiftiehmu aktar malajr mill-konsumatur;
Billi l-miżuri previsti f’dan ir-Regolament huma skond l-opinjoni tal-Kumitat tal-Ġestjoni tal-Ħalib u l-Prodotti tal-Ħalib,
ADDOTTAT DAN IR-REGOLAMENT:
Artikolu 1
Dan li ġej qiegħed b’hekk jiżdied mal-ħames inċiż ta’l-Artikolu 5(4) tar-Regolament (KEE) Nru 3143/85: "or "beurre cuisinier",".
Artikolu 2
Dan ir-Regolament għandu jidħol fis-seħħ fil-jum li fih jiġi ppublikat fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun japplika direttament fl-Istati Membri kollha.
Magħmul fi Brussel, fis-26 ta’ Frar 1987.